Αθανάσιος Πέγιος

Ο Αθανάσιος Πέγιος του Πέτρου (1893 - 16 Ιανουαρίου 1971) ήταν Έλληνας έμπορος, ο οποίος χρημάτισε επανειλημμένα βουλευτής Πέλλας.

Βιογραφία
Εξελέγη για πρώτη φορά βουλευτής στις εκλογές του 1932 με το Λαϊκόν Κόμμα και επανεξελέγη στις εκλογές του 1936. δικτυακός τόπος της Βουλής των Ελλήνων, Μητρώο Πληρεξουσίων, Γερουσιαστών και Βουλευτών 1822-1935, σελ. 133 (αρ. 1272), αρχείο σε μορφή .pdf, ανάκτηση 5-8-2013.

Ο Πέγιος επανεξελέγη βουλευτής Πέλλας με το συνδυασμό Ηνωμένη Παράταξις Εθνικοφρόνων (Λαϊκόν Κόμμα) συγκεντρώνοντας 4.246 ψήφους στις εκλογές του 1946. Επανεξελέγη με το Λαϊκό Κόμμα στις εκλογές του 1950Σύμφωνα με την εφημερίδα "Εμπρός", φ. 23/3/1950, σελ.5, ο Πέγιος ανακηρύχθηκε βουλευτής το Μάρτιο του 1950, από το Πρωτοδικείο Βερροίας, καθώς είχε κερδίσει τις εκλογές εκείνης της χρονιάς. Κατήλθε ως υποψήφιος με την Εθνική Ριζοσπαστική Ένωση στις εκλογές του 1956, όμως απέτυχε να εκλεγεί βουλευτής, συγκεντρώνοντας 4.083 ψήφους και χάνοντας την έδρα της ΕΡΕ από τον Ιωάννη Προκοπίδηεφημερίδα Ελευθερία, 22/2/1956, σελ. 3.

Πέθανε σε ηλικία 78 ετών, κατά τη διάρκεια της χούντας. Κηδεύτηκε στην Έδεσσα τον Ιανουάριο του 1971"Κηδεύθηκε πρώην βουλευτής", Τα Νέα, φύλλο 19/1/1971, σελ. 12..

 Παραπομπές 

Κατηγορία:Βουλευτές Πέλλας
Κατηγορία:Βουλευτές εκλεγμένοι με το Λαϊκό Κόμμα